A. D. 1902. 


CURRENDA X. ZI. 


N. 3008. 


SA NC/LDTS5 EMI BOMIN TONOST RI 


LEONIS 


DIVINA PROVIDENTIA 


PAPAE XIII 


EPISTOLA APOSTOLICA AD PATRIARCHAS PRIMATES ARCHIEPISCOPOS EPISCOPOS. 
ORBIS CATHOLIC 


LEO PP. XIII. 
VENERABILES FRATRES SALUTEM ET APOSTOLICAM BENEDICTIONEM. 


Annum ingressi sumus quintum et vicesimum Apostolici muneris: spatiumque 
respicientes in maximis curis assiduisque confectum, admiratio Nos divinae bonitatis 
commovet; unde eum beneficia innumerabilia accepimus, tum hanc ipsam, quae Deces- 
sorum perpaucis contigit, Pontificatus diuturnitatem. Itaque summo rerum Parenti, ei- 
demque auctori et arbitro vitae gestit animus grates agere quam maximas potest. Pro- 
fecto aeterni consilii rationem perspicere totam super hae praeter exspectationem tanta 
longinquitate senectae, humanum non est; neque eam Ipsi vestigare nitimur. Illud in- 
telligimus, quando divinae benignitati placitum est huius lucis Nobis usuram prorogare, 
officium a Nobis esse sanctissimum, in utilitates et incrementa Ecclesiae quantum su- 
perest virium impendere, eiusque gratia nec laboris quidquam nec sollicitudinis defu- 
gere. — Iam a gratae vuluntatis signiflcatione, debita benignissimo Numini, cui sit 
gloria lausque sempiterna, libet affari vos, Venerabiles Fratres; qui ut, saam quisque, 
Dominici gregis custodiam geritis a Spiritu Sancto mandatam, ita pastoralis officii No- 
biscum certamina palmas, laeta tristia participare consuevistis. Haerebunt Nobis sem- 
per in memoria pietatis observantiaeque officia et multa et praeclara, quibus cum Pon- 
tificatus Nostri cursum continentem ornastis, tum huius felicitatem eventi fecistis iucun- 
diorem. Quae quidem officia, ut sumus vobiscum paterna muneris necessitate coniuncti 
grate admodum complectimur: etsi non tam caussa Nostra, quam quod argumento sunt, 
adhaerescere vos penitus huic Sedi Apostolicae, quacum tamquam centro suo ceterae 
orbis catholici contineri sedes debent. Quod si unquam alias oportuit sacrorum Ecele- 
siae Antistites caritate mutua et cogitandi agendique similitudine inter se cohaerere, 
perinde quasi ex omnibus exsisteret cor unum et anima una, id enimvero hodie, quae 

sunt tempora, necesse est. Numquemnam latet conspirans ille ad labefaciendum opus 
Iesu Christi consensus infensissimorum hośtium, christiana vel dogmata vel instituta, 
pertinacia incredibili, convellere molientium? Haec vos plus satis experiendo nostis: 
qui etiam saepe Nobiscum deplorare soletis, disseminari passim licenterque opinionum 
et doctrinarum pestes, malisque errorum venenis imbui multitudinem. Proh circumven- 
tam insidiis incautorum fidem! Ecclesiae interea, quod magis dolendum, iniectis omne 
genus vinclis, sua minuitur et quoad potest eripitur auxiliandi copia. Et tamen non 
dubitant, cumulantes flagitio damnum, arguere Ecclesiam ipsam debilitatae virtutis, 
quod non, ut antea, populares cupiditates, in perniciem communium rerum inflammatas, 
queat restinguere. 

Equidem iucundiora velimus, accommodate ad factum laetabile, scribendo per- 
sequi, Verum neque id patiuntur insidentia Ecclesiae incommoda. quae levari mature 
postulant, neque haec tam misera societatis humanae tempora; cui quidam ille a chri- 
stiana disciplina institutoque discessus fortunarum morumque detrimenta adhunc magna 
peperit, maiora struit. Siquidem sanctum natura est, omniumque saeculorum memoria 
ratum, non posse religionis reverentiam deturbari publice, quin simul convictus humani 
prosperitas corruat. — In eiusmodi rerum asperitatibus, ad excitandos confirmandosque 
opportune animos opus esse arbitramur, huius quod cum Ecclesia geritur bellum, initia 
caussas multiplicemque exsequi naturam, quae perniciosa consequantar monere, me- 
dendi demonstrare vias. Itaque, licet referens quae saepe ediximus in hoc genere, per- 
tineat usquequaque volumus, paternae caritatis plena, vox Nostra; neque ad filios modo 
catholicae unitatis feliciter compotes, sed ad eos etiam qui Nobiscum de fide dissident, 
vel qui ab ipsa plane sunt alieni: quippe universi omnes uti eodem sunt prognati Pa- 
tre, ita ad idem summum invitantur bonum. Sitque ea vox testamenti instar, quo gen- 
tibus suprema salutis communis studia Nostra votaque, impendente iam exitu, com- 
mendamus. 

Veritatis iustitiaeque vindex, Ecclesia Christi adversa multa et aspera nunquam 
non pertulit. Ex quo enim instituit, quod acceperat ab Auctore suo munus, constabi- 
lire et propagare in hominibus regnum Dei, eosque ab amore fluxarum rerum ad 
immortalium traducere, necessario in offensionem humanae incurrit corruptae deprava- 
taeque naturae. Studia nimirum infesta sibi et inimica sensit cupiditatum, quibus respon- 
sandum viriliter esse ipsa edicebat. — Nec vero id acciderit homini christiano novum 
quando Christus alumnis disciplinae suae denuntíavit, omnia hostilia, dum mundus foret, 
usque passuros. Pervulgata sunt, quae ipsos dimissurus in orbem terrarum ‘Evangelii 
praecones, monuit: persequentur vos; eritis odio omnibus propter nomen meum; trademini 
ad reges et praesides, tradent vos im tribulationem et occident vos. Animosque de suo ca. 
perent exempló voluit: si mundus vos odit, scitote quia me priorem vobis odio habuit $). — 
Adeo digna promeritis heic redditur merces ! 

Iamvero huius tantae invidiae nemo aequus rerum aestimator caussam satis 
idoneam repererit. Urgente caritate immensa, demisit se abiecitque Christus ad humi- 
litatem conditionis humanae; praecepta dedit sanctissima, plena solatii, apprime facta 

ad pacandos inter se copulandosque germanitate homines; opes gloriamque contempsit; 
iura nullius appetivit; aegris, calamitosis, aerumnosis benignissimus adfuit; denique ae- 
tatem omnem optime de hominibus merendo contrivit. Quodsi tamen factus is est, quod 
Simeon praecinerat fore, signum cui contradicetur, ) prodigium certe nequitiae hic agno- 
scimus, atque eo immanius, quo iniuriosius. 

Porro Ecclesiam catholicam, Christi heredem muneris, custodem doctrinae mi- 
rumne sit eadem usam esse fortuna? Semper eadem constat saeculo perversitas, urgen- 
tibus pios impiis ab humani generis hoste profectis, quem ipsum inimicum Dei ab initio 
rerum, principem huius mundi, sacrae appellant litterae. Hi scilicet, quoniam imperium 
Dei contumaciter abnuunt, nec denunciari sibi divinam patiuntur legem, nec omnino 
eos, qui rite denunciant, ferre possunt. Itaque coniurati Ecclesiam perdere, quoties tur- 
bulentioribus aetatibus contra omne ius fasque communitatis humanae immania edidere 
crudelitatis exempla! — Ergo aliud ex alio omnia tentata genera saeviendi. Recens ab 
origine, vi tormentisque crutiatum publice christianum nomen; triumque saeculorum 
spatio Urbem romanique imperii fines perfudit martyrum cruor. Tum, domestica pestis, 
haereticorum perfidia extitit, tecte primo, dein audacter aggressa technis rationumque 
fallaciis concentum fidelium unitatemque dissolvere. Erupit deinceps plus semel a se- 
ptentrionibus barbarorum procella, Saracenorum ab austro, internecionem vastitatemque 
faciens. Cumque veluti provinciam male habendae Ecclesiae aetas aetati transmitteret, 
eam suscepit, restituto imperio, Caesarum dominatio, superba fere atque impotens; quae 
Sollicita ne prae se sacra potestas cresceret, eius sive libertatem coercerere sive iura 
attentare non destitit. Taedet considerare, quot quantisque difflicultatibus affecta atque 
afflicta subinde Ecclesia fuerit. Illa vero ex angustiis incommodisque evadere fortior; 
pacifici regni sui proferre terminos; nec veteris humanitatis fructus negligere, 
custodiendis litterarum et artium monumentis; sed laborare in primis, ut civitatem 
penitus evangelica sapientia pervaderet totamque imbueret Ita christianum cultum in 
commune invexit; peperitque conformatis eo cultu gentibus aequitatem legum, mansue- 
tudinem morum, tenuium tutelam, calamitosorum inopumqne misericordiam, alieni iuris 
dignitatisque verecundiam, denique civilium rerum cursum, pro naturali studiorum con- 
certatione, tranquillum, temperante nimirum iustitia libertatem. 

Documenta tam magna tamque illustria beneficae virtutis suae cum daret Ec- 
clesia, ad finem aetatis mediae processit, invidia improborum comite: quae autem sequuta 
est aetas dimicationes ei vel acerbiores attulit. Etenim saeculo sextodecimo luctuosa illa 
exarsit, cuius nota sunt semina, porduellio Novatorum; qui caput ipsum adorti idest 
romani Pontificis auctoritatem, unde universitas Christifidelium in unum corpus coalescit 
vivum vigensque, florentissimas gentes a catnolicarum complexione misere abstraxerunt. 
Quo facto discidio illuc necessitate evasere, quo fortasse non spectarant, ut christiani 
nominis vix umbram retinerent, rem fere exuerent, Nam abiecto semel ex una parte 
magisterio Sedis Apostolicae, quo maxime unitas fidei salva consistit, posito ex altera 
proprium cuique iudicium esse normam credendi, infinitis sententiarum commutationibus 

patuit aditus; quare iam nullum est tam sanctum doctrinae christianae principium, quod 
non ili aut in dubium revocent, aut funditus repudient. 

Idem institentes iter, progresi sunt longius, qui insolenter se philosopiae nomine 
iactarunt saeculo duodevicesimo. His nullae fuere divinae litterae; nulla, Deo manife- 
stante, nota veritas; unum propositum, ex animo populorum omne christianae religionis 
vestigium abolere. Ex his fontibus perniciosa illa fluxere portenta rationalismi, pantheismi, 
naturalismi, materialismi; quibus veterum errores quos sancti Patres vindicesque fidei 
splendide convicerant, specie instaurantur nova: prorsus, ut superbia recentiorum, con- 
tempto christianae sapientiae lumine, ad ethnicae vetustatis deliramenta regrediatur, 
vel quod attinet ad animorum naturam et immortalitatem, 

Itaque factum ut, multo quam antea, ingravesceret ad hane diem in Ecclesiam 
bcllum, latiusque manaret. Siquidem aetas incrudela non satis habet unum et alterum 
fidei sanctae oppugnare caput: cuncta simul caelestium doctrinarum principia, ipsa sana 
philosophia reclamante, aggreditur. Atqui huiusmodi principia divinissima hominem de 
supremo fine monent sui, in officio continent, afflictum recreant tolerantiamque dolorum 
docent, atque erectum in expectationem incorrupti iudicis Dei, vitaeque post mortem 
beatae, iubent terrestria posthabere caelestibus, caduca mansuris. Porro in locum fidei 
quae tantae salutis ubertatisque affert elementa, quid isti sufficiunt? Nempe abnormem 
veritatis fugam quae frangit animos, et omnes generosae virtutis nervos elidit. 

Iamvero pravarum doctrinarum luem videtis, Venerabiles Fratres, ex opinioni- 
bus hominum in agitationem vitae, venasque rei publicae defluxisse. Magnae enim et 
imperiosae civitates adhibere eas doctrinas atque usurpare non intermittunt, se ratae 
prepterea progredientis humanitatis videri duces. Etiam fere qui civitatibus praesunt, 
perinde quasi non debeant assumere sibi et praeseferre quantam in communibus moribus 
est optimi, solutos se putant officio colendi palam Numinis; saepiusque fit, ut professi 
omnium religionum aequam se habere rationem, cum ea solum inimice agant, quam 
Deus instituit. 

Comparatis autem ad contemptum Dei civilibus rebus, quam necesse fuit conse- 
qui, consequuta est magna perturbatio demutatioque morum: quippe recti honestique 
fundamentum religio continet; id quod ipsi sensere ethnicorum sapientissimi, Etenim 
abruptis officiorum vinculis, quae hominem iungunt Deo, summo omnium legislatori et 
iudici, nihil superest, nisi simulacrum illud honestatis mere civilis, sive, ut aiunt, a nullo 
pendentis; quae nimirem de lege aeterna praeceptisque divinis nihil pensi habens, illuc 
prono itinere ad extremum evadit, ut hominem suarum ipsius cupiditatum arbitrio per- 
mittat. Qui quidem spe dimotus supernorum bonorum, quid aliud malit, quam ingurgi- 
tare se in huius commoditates suavitatesque vitae: explere crescentem voluptatum sitim; 
divitias quaestusque immodicos avidius, invita etiam iustitia, facere; auctaque libidine 
dominandi, ad imperia honoresque quavis demum arte conniti? At ubi sic animos mul- 
titudinis transversos agit licentia, iacent leges, iacet auctoritas publica; nec iam longe 
abesse communium temporum pernicies potest. 

Iamvero quae incommoda dicimus ex hac tanta rerum perturbatione gigni, plus 
nimio constat evenisse; videmusque congregationis humanae fundamenta, aeternis sub- 

motis iusti rectique principiis, nutare. — Atque cum omnia civitatis membra, tum do- 
anestica societas praesertim magnam plagam accepit. Nam, alienus ab Ecclesia, princi- 
patus civilis rationem fiinesque migrans ditionis suae, maritale vinculum sibi vindicavit, 
omnique exuit sanctitudine; nativum parentum ius educendae prolis violavit; stabilitati 
coniugiorum multifariam obfuit, concessa legibus divortiorum facultate. Inde est, quod 
nemo ignorat, ut excrescat quotidie nuptiarum numerus, quas uti libido temere conci- 
liavit, ita brevi fastidium infidelitasque dissolvit: nihil autem sit miserabilius conditione 
sobolis, quae et parentum incuria aut etiam consuetudine mala mature corrumpitur, et a 
profana institutione reipublicae imbibit pravarum opinionum virus, 

Domesticarum rationum labes labem socialium et politicarum tulit; maxime quod 
nova commenta germanam notionem principatus, praepostera eidem tributa origine, a- 
dulterarunt. Etenim si est ut auctoritas principum non a Deo, supremo aeternoque omnis 
potestatis fonte, verum a populorum consensu suffragiisque oriatur, continuo illud ipsa 
deperdit quod unum eam religiosissime commendet civibus, abitque in facticium quod- 
dam imperandi genus, tam instabili et lubrico nixum fundamento, quam est mutabilis 
hominum voluntas. Ex quo illud apparet effici in legibus, ut plerumque victricem quidem 
sententiam politicarum partium, numero antecedentium, minime vero scriptam racionem. 
referant, uti par est. Ob eamque ipsam caussam cernere licet, foveri appetitiones pro- 
jectas multitudinis; dari frenos popularibus cupiditatibus, ipsa negotia pacemque civium 
interpelantibus; eos autem multa cum vi atque etiam caede inhiberi, quotiescumque sit 
ad extremum casum res adducta. 

Similiter, ubi a communi iure gentium exsularunt christiana praescripta, quorum 
mira vis est ad devinciendas invicem et quasi conglobandas universas in unam veluti 
familiam, paulatim instituerunt nationes sua quaeque immoderate quarere, aliena aemu- 
lari, atque inter se si minus infestum animum genere, at certe suspiciosum. Quare in 
suis eas coeptis non magnopere celsa honestatis iustitiaequae forma movet; nec sua 
quidquam interesse putant, contra vim potentium humiles defendere: sed totae cum sint 
in amplifieandis sine. modo opibus suis, unice quod opportunum atque utile sibi fore 
censuerint, id maturant exsequi: siquidem persuasum habent, facinore patrato feliciter, 
qui se reducturus sit ad officium, fore neminem. His igitur iudicandi normis, supremam 
legem rerum humanarum statuunt vim esse: eamque ob caussam certatim intenditur 
undique militaris instrumenti immanitas; unde eiusmodi pax exsistit, cuius detrimenta per- 
niciosissimum quodque bellum exaequent. 

Perturbata vero publicorum disciplina morum, crevere immensum tenuium in- 
commoda, inquietos contumacesque commoventia spiritus: indeque illa nata turbarum 
seditionumque frequentia, quae graviores iam formidines portendit. Indigne quipem mi- 
nuta plebs magnam partem laborat, quibusque premitur rerum omnium angustiis libe- 
randa aut certe levanda celeriter est: iis tamen angustiis commode abutuntur ad sua 
consilia concitatores vaferrimi, Socialistae in primis, qui plebem fallacibus pollicitationi- 
bus infatuantes ad teterrima peragranda proposita grassantur. 

Quoniam autem per declive ruentem necesse est ima petere, ex positis principiis 
necessitas consecutjionum demum effecit, ut consociatio quaedam coiret hominum perditis 
moribus ingeniisque efferis, quorum atrocia facta terrorem ubique brevi iniecerunt. 


10 


Opibus valida et numero gregalium in omni gente, quonam iam non potest consociatio- 
istiusmodi conscelerata afferre manus, fidenterque capitalia quaelibet audere? Qui autem 
in ea sunt haeresi, ii revulsis legum religionis morumque vinclis, a civili se convictu 
alienos penitus haberi volunt; impositoque sibi anarchicorum nomine contendunt omni 
furiosae temeritatis impetu societatem humanam ab imis radicibus evertere.— Quia vero 
societas cohaeret vigetque potissime temperatione potestatis publicae, idcirco potestas 
potissime est telis profligatorum hominum proposita, Ecquem non perfudit horror mise-- 
rantem simul et indignantem, cum videret his paucis annis aut paratam necem aut 
allatam imperatoribus augustisque foeminis, regibus et amplissinarum praesidibus rerum- 
publicarum, neque aliam ob caussam, quam quod potentatum obtinerent? 

His tot tantisque vel prementibus malis vel ingruentibus periculis, Nostrarum esse 
partium intelligimus, omnes quotquot sunt recte animati, eosque magis qui potestate 
antecellunt, cohortari denuo atque adeo obtestari, idonea velint, quae supetunt, remedia. 
attendere, eaque vigilanter nervoseque properent adhibere. Principio autem illa quae 
sint, quantaque polleant virtute considerandum est.— Libertatis quidem praedicari com- 
moda audivimus magnificique eius laudari virtutem, tamquam pacis actuosaeque pro- 
speritatis effectricem, ut nihil supra: sed mancam illam ac debilem exitu rebusque satis 
cognovimus. In bonis fortunisque, in ordinibus civium calet flagratque apud omnes, quae 
ubique sunt, gentes contentio; necdum tranquille placideque in civitate vivendi spes ulla 
ostenditur. Quin etiam illud, quod hodie placet, ut promiscuo iure libertatem usurpent 
error cum veritate, cam honestate turpitudo, exploratum cuique est quo pertineat; nemta 
ad quaecumque sunt honorabilia sancta excelsa opprimenda, muniendamque viam 
maleficiis, necibus voluntariis, turpissimarur fiagitiis cupiditatum. 

Visum est etiam valde conducibile, popularem ernditionem provehi; quippe, quo 
cultiores, dispulsis inscientiae tenebris, animi fierent, eo contra prava studia cupidinum 
munitiores forent, faciliusque essent honesti rectique normam servaturi. Veruntamen: 
institutio eiusmodi, quae a solida religionis morumque disciplina abhorreat, quotidianis- 
prope constat experimentis, quo tandem evasura sit. Perversarum error opinionum, 
quas ephemeridum praesertim infinita licentia fundit, adolescentem aetatem, improvidam 
eam quidem maximeque cupiditatibus concitatam, facile decipit! mentes animosque pas- 
sim depravando corrumpit; ae talem vulgo alit superbiam et intolerantiam, quae fami- 
liarum statum pariter ac civitatis permisceat. 

In assiduis quoque doctrinarum progressionibus spei multum multi collocarunt. 
Quo quidem in genere incrementa proximum saeculum et magna et nova et admirabilia 
vidit: illos vero tantopere concupitos indeque expectatos, fructus salutis uberes num: 
vidit? Recentiorum sane sollertia novos eosque immensos campos ingeniis ad pervesti- 
gandum aperuit, hominis in naturas corporeas dominatum protulit, eommodisque multis 
actionem auxit vitae mortalis. Rem tamen spe deterius evenisse, cuique conspicuum est 
consideranti et hunc talem animorum morumque habitum, et annuas descriptiones cri- 
minum, et ab infimae sortis hominibus formidolosos fremitus, et vi iura subacta. Atque 
ut mittamus de redacta ad incitas plebe, mentes passim inopinabilis quaedam premit 
aegritudo, intimoque desiderii sensu oblanguent pectora. Neque enim si res corporeas 

sibi obnoxias homo fecit, animum tamen explevit suum; aut quod plura scientiae inve- 
stigatione compererit, eo in maximis difficillisque caussis haeret minus. Omnino veritatis, 
virtutis, infinitique sitientem boni irritant terrena, non satiant; externarumque augenda 
copia suavitatum, nequaquam ex animo demi sollicitudines possunt. ) 
Contemnenda ne igitur sunt aut negligendae doctrinarum opes, civilis cultionis, 
temperatae moderataeque libertatis? Minime vero: immo tuendae promovendaequae, ac 
perinde habendae per se sunt, ut totidem ab ipso Deo comparata subsidia ad humani 
generis utilitatem. Attamen ita ea sunt reapse, consilio Creatoris, frugifera, si apta et 
connexa fuerint cum virtute religionis, unde omnem vim habent, utilitatis bonae efficien- 
tem, Nimirum baec una res causam continet. Nam ut quidque, si dimotum sit a caussis, 
a quibus consentaneam trahit stabilitatem, necessitate corrumpitur; ita pariter eum ea 
ipsa caussarum virtute denuo coniungatur oportet, si volet corruptum restitui. Iamvero 
civitas, ex quo stultissimum iniit consilium sese vindicare a Numine, divinitus traditas 
doctrinas atque adeo quaecumque sunt supra naturam proterve respuens, salutiferam 
ab se prohibuit christianae religionis efficieptiam; unum illud videlicet omnium vel or- 
dinis firmamentum solidissimum vel germanitatis validisssimum vinculum vel recte fa- 
ctorum publice privatimque inexhaustum fontem. Itaque hoc ipsum civitatis a religione 
discidium magna vitae morumque secuta perturbatio. Ad christiana igitur instituta se 
recipiat opus devia civitas, si prosperas, si pacatas, si salvas esse res suas velit, — 
Quemadmodum enim nullius christiana sapientia illabitur animum, quin faciat eo ipso 
meliorem; eodem modo ubi cuiuspiam pervasit illa administrationem reipublicae, conti- 
nuo pacatior tranquiliorque status consequitur. Siquidem Dei notione providentissimi, 
sapientissimi, infinitaeque eius tum bonitatis tum iustitiae mentes imbuens, ad conscien- 
tiam officii revocat, aerumnarum acerbitates temperat, mollit iras, suadet magnanima. 
Quod si penitus commutavit illa nationes ethnicas planeque ab interitu revocavit ad 
vitam, si qua vestigium posuit barbariam exclusit, eadem profecto poterit perturbatam, 
postquam a se declinavere, civitatum disciplinam rursus, ubi ad se redierint, compone- 
re. — Sed is, quem dicimus reditum, ut veram plenamque salutem efficiat, hce vult, ad 
, unius sanctae catholicae apostolicae, sinum complexumque redire Ecclesiae. Etenim 
christianam sapientiam reapse sola totam Ecclesia continet, summe spiritualis illa qui- 
dem at numeris omnibus absoluta societas: in qua consistit corpus Iesu Christi mysti- 
cum, cuius aspectabile caput est, principis Apostolorum obtinens locum, romanus Pon- 
tifex. Ipsam Liberator humani generis constituit perfectricem operis sui, partaeque ab 
ipso salutis administram: Evangelium in orbem terrarum ipsa disseminavit fusoque san- 
guine asseruit; ipsa sanctissimis freta promissis, praesentem sibi non defecturae fore 
Deum, a quavis erroris contagione integram Christi doctrinam perseverat ad postremam 
saaculorum aetatem prodcre. — Dux eadem legitima morum ad Evangelii praescripta, 
non ea solum tuetur, quae singulis ad sempiternam satulem opus sint, verum etiam quae 
maxime conducant reipublicae, iustitiam, caritatem mutuam, veri nominis libertatem, 
eamquae quae una potest esse, civium aequabilitatem. Praeceptis enim institutisque 
divini Conditoris sui, iura rationesque. momento ponderata dispensat atque componit. 
Ita cum pares inter se ab eiusdem consortione naturae iubet haberi cives, iubet eodenr 
tempore inviolatos esse, quae natura ipsa discretos vult, varios ordinum gradus. Liber- 

tatemque affert eiusmodi, quae rationem ab obsequio obedientiaque fidei nequaquam 
eximat, aut sibi ipsam permittat; in quo ius esse edicit, ut libertas veritati concedat; 
vis numerusque iustitiae, ea quae sunt hominis iis quae sunt Dei. 

Neque eo minus saJubriter convictum domesticum Ecclesia iuvat: quae et ipsum 
ab insidiis et licentia impuratorum fidei hostium tegit, et arctissima coningalis amoris 
vincula confirmans, honestatem thalami sanctitudinemque custodit, — Eadem porro in 
genere civili et politico eonservat ordinem et roborat, cum ex una parte eorum qui 
imperant, sustentet auctoritatem, ex altera eorum qui parent, si quando rite meliora 
quaerant, aequis suffragetur optatis: hinc scilicet sartam tectamque decernens esse ve- 
recundam principibus obtemperationem,illine inviolabilia iura vindicans humanae digni- 
tatis, Atque ita aeque a servitute longe distabit et ab herili dominatione civitas, dum. 
dicto audiens fuerit Ecclesiae. 

Harum Nos quidem rerum probe conseii, vixdum suscepto Pontificatu Maximo, 
illue curas omnes cogitationesque convertimus, ut eminerent per Nos atque exstarent 
plena salutis consilia Ecclesiae, atque eius cum doctrinarum lux tum vis beneficiorum, 
quam latissime posset, pertineret. Eo spectarunt quae profecta sunt a Nobis doeumenta 
praecipua, nominatim Encyclicae Litterae de philosophia christiana, de libertate humana, 
de matrimonio christano, de secta Massonum, de politico principatu, de civitatum constitu- 
tione christiana, de sectis Socialistarum, de praecipuis civium christianorum officiis, de 
conditione opificum, aliaeque simili argumento, Cumque Nobis esset in summis votis non 
modo collustrari veritate mentes, sed etiam revocari ad christianarum virtutum cultum 
voluntates, proptereu quantum cohortando praecipiendoque potuimus, nihil fecimus re- 
linqui, ut ad sempiterna adamanda bona excitaremus animos; utpote ad quae omnem 
vitae referri cursum oporteret. Factumqne est, ut bene multi, adiuvante operam Nostram 
Dei gratia, et firmius in veritate consisterent, et in difficillimis gravissimisque caussis 
plus viderent, et ardentiore studio infammarenutur ad eam, quae ubique in miseros im- 
penditur, multiformem beneficentiam: ut est minirum christianae caritatis ingenium, ad 
quasvis vulgi se miserias porrigens. Quod si tamen uberiores capere frucius non licuit, 
revereamur arcana Dei consilia, Venerabiles Fratres, imploremusque, benignus respiciat 
tam ingentem hominum numerum, in quos nimium quam convenit illud Apostoli: Deus 
huius saeculi excaecavit mentes infidelium, ut non fulgeat illis illuminatio evangelii gloriae 
Christi !). 

Hi enimvero Ecclesiae, egregium studium populis in omnes partes navantis, 
tanto cum odio connituntur obscurare existimationem, interpellare operam, ut facile 
possis tenebrarum filios agnoscere. Itaquae in multis fallaciis calumniisque, quibus vulgi 
imperitiam capiant, et aemulationi serviant imperii, illa malitiosius conficta: Ecclesiam 
vel scientiae intercipere itinera, vel libertatis impedire usuram, vel in aliena invaden- 
tem, iura ad sẹ rapere civitatis. Quae tamen crimina, sicut os adversariorum millies 
intulit, ita millies ratio, historia, consensus hominum recte senüentium propulsavit. 

Inimicam doctrinarnm et humanitatis aiunt Ecclesiam. Quasi vero quod tradita 
divinitus dogmata vigilanter custodit, eo ipso non optimis quibusque disciplinis et artibus 

fautrix adiutrixque sit. Tantum enim abest ut notitia rerum maximarum, Verbo Dei 
aperiente accepta, a quo ut a summa veritate quidquam naturali cognitioni noceat, ut 
etiam humani ingenii facultatem roborando exacuat, submoto in gravissimis rebus erran- 
di periculo aut ancipiti cogitandi cura. Ceterum exstant in memoria horum undeviginti 
saeculorum insignia Ecclesiae in omne doctrinae genus promerita, quae falsum convin- 
cant. Ecclesiae catholicae laus est, vulgasse et cutodisse evangelicam sapientiam; quae 
si non esset, etiamnum in tenebris superstitionum et barbariae iaceret orbis terrarum: 
unam curasse ut veterum litterae ne interirent penitus, ad nosque pervenirent: primam 
populo aperuisse litterarios ludos, eamdemque lycea illa magna instituisse, quae hodie 
exstant celeberrima: denique in omni genere et varietate artium fovisse homines prae- 
stantissimos, ingeniaque scriptorum ad excellentiam sinceramque gloriam excitasse. 

Iniquam libertati dicunt Ecclesiam. — Nihil vero minus; si quidem maneat sua 
vis vocabulo, ne quod nobilissimo naturae muneri ac dono impositum est, id ad pravi- 
tatem vitiumque transferatur. Nam quam esse volunt libertatem, ut, nullis legibus fre- 
nisque cohibentibus, quod cuique libuerit facere liceat, eam quidem, nedum Ecclesia, 
nemo sanus probaverit; potestatem vero expeditam largamque ad legis aeternae normam 
agendi, in quo ipso posita est digna homine utilisque civitati libertas, nemo unus tuetur 
quam Ecclesia diligentius. Opera igitur et perserverantia Ecclesiae, in summis doctrinae 
suae capitibus aequalitatem fraternitatemque oranium inter se hominum defendentis, 
deletum apud christianas gentes servitutis dedecus: contra factiones potentium tectae 
rationes inopum: asserta multo cum sanguine martyrum christiani nominis professio: 
observata in puero et in femina humanae personae dignitas et iura: in ipsoque civili 
et politico libertatis genere plurima populis importata adiumenta. 

At, suos praetervecta fines, Ecclesia iura occupat reipublicae.— Imo vero Eccle- 
siae est celebrata doctrina, praecepisse Christum reddi Caesari quae sunt Caesaris, Deo 
quae Dei sunt; atque ita alteram inter et alteram potestatem, utramque in suo genere 
maximam, fixum illud et stabile sanxisse discrimen, quod magnopere ad christianam 
explicandam urbanitatem valuit. Porro nihil tam alienum ab Ecclesia, quae spiritu ca- 
ritatis agitur, quam inimice se gerere erga potestatem politicam; cum qua imo studet 
concordi actione contendere ad eorumdem hominum eiusdemque humanae societatis 
bonum: quamquain ipsa congruenter suo divino muneri, multo, quam civitas, maiora 
spectat. Quodsi actio Ecclesiae vacuos omni suspicione animos inveniat, tum demum 
saluberrimos eos est latura fructus, quos diximus. Sed in quo ipsam reprehendunt tam: 
quam in res civiles involantem, vetus est agnoscenda vituperatio, ob eam caussam usur- 
pata, quod quotquot Ecclesiam opprimerent, id iure se facere videri vellent. Cuique 
autem sincero aestimatori rerum et iudici testis est locuples historia, iniurias Ecclesiam 
nullas cuiquam unquam fecisse; plurimas, ad similitudinem Auctoris sui, tolerasse: id. 
que propterea quod non vi et armis valeret, verum opinione et veritate. 

Relinquitur, harum et similium insimulationum esse malevolentiam caussam. — 
Hoc autem nocendi.studio et mentiendi facile praestat lucifuga quaedam hominum con- 
sociatio, iampridem in medullis ac visceribus civitatis inclusum malum, quod ipsius ci- 
vitatis vires omnes debilitat frangitque. Perturbationem spirans rerum publicarum, ita 
est ea quidem constituta, ut sit contraria societas societati civili, in quam dominari e 

suis ipsa latebris contendit: proptereaque ipsi cum Deo Ecclesiaque Dei naturale quod- 
dam bellum est. Hae tamquam insignes notae satis cuique produnt sectam Massonum, 
cuius, dedita opera, in Litteris Encyclicis Humanum genus, XII cal. maias anno 
MDCCCLXXXIV datis, consilia doctrinas facinora exsecuti denuntiando sumus. Longe 
lateque serpens, iam omnes fere gentes pervasit istius lues exitiosa sectae, quae ceteras 
sibi cognatas complectitur sectas, occultaque movens machinatione dirigit. Neque id 
dumtaxat: sed qua multarum utilitatum fructibus asseclas suos pelliciendo, qua magi- 
stratus sollicitationibus aut minis flectendo, in omnes iam reipublicae ordines intulit sese: 
&deo ut respublica specie quidem legitime geri, re vera penes ipsam esse videatur. 
Haec tamquam spiritu inflata Satanae, qui, ait Apostolus, transfigurat se in angelum lucis!), 
quum humanae communitatis commodis se natam praedicet, in rem suam quidquid po- 
test, convertit; quum nequaquam se spectare ad politica confirmet, maxime se lationi 
legum gubernationique civitatum miscet; quumque sanctam sibi esse profiteatur maie- 
statem principum, nec ipsam invisam religionem, id tamquam extremum molitur, quod 
eius prolata in lucem statuta clamant, principatum sacrumque ordinem perdere, utrum- 
que sibi libertatis hostem. 

; Itaque in dies magis illud patescit, impulsu praesertim operaque Massonum, si- 
cut iamdiu solitum graviter catholicum exerceri nomen, sic recens ipsius oppugnationem 
recruduisse. — Et re vera, coortum nuper pluribus locis uno tempore subitum invidiae 
incendium, nec ulla satis idonea explorata caussa; similia ubique ad ipsum excitandum 
instrumenta, videlicet ephemeridum protervitas, turbae concionum, scenicorum petulan- 
tia ludorum; eadem via populos commovendi, hoc est falsa atque iniqua insimulatio 
probrorum: talia profecto similitudinem mentium indicant, unumque ducem. Quinquam, 
hoe factum partis cuiusdam instar haberi debet ad universam pestiferi belli institutam 
rationem, quam diximus; quaeque urgetur in id maxime, ut paullatim destituta ab omni 
de religione doctrina, soboles succrescat incuriosa fidei sanctae aut prorsus incredula; 
ut assidua procacitate scriptorum christiani expugnentur mores; ut ludibrio habeantur 
instituta Ecclesiae et sollemnia sacra contemptui. 

Quoniam autem Cleri proprium est imbuere religione animos ac ministrare san- 
cta, idcirco elevandae in populo auctoritati gratiaeque Cleri multo vehementior datur 
opera. Tantoque accrescit audacia homines honestissimos in suspicionem erimenque ad- 
ducendi eisque iniurias contumeliasque imponendi, quanto est maleficiorum impunitas 
quotidie maior. Itaque non satis habitum est, addixisse in militiam Clericos, intercepta 
eorum maturitate tirocinii: aut Ecclesiam spoliasse bonis, piorum in ipsam liberalitate 
eollatis; aut alia indigne fecisse: nova sacer ordo pati detrimenta cogitur. — In primis- 
que familiae et sodalitates religiosorum: quibus, utpote ad evangelica consilia aetatem 
exigentibus, ea res proprie vitio vertitur, quae civitatum non minus quam religionis 
praeclarum ornamentum continet. His igitur ea dolemus inique odioseque inusta nuper 
vulnera, quae nemo frugi quispiam non improbaverit. Nihil ipsis ad defendendam ca- 
lamitatem valuit morum integritas, illustrior ea quidem quam ut ullis certis eriminibus 
infuscari potuerit; nihil civilium statuta legum, quibus naturale ius honestam quampiam 

ob caussam coeundi sancitur; nihil memor gratia populi, refentis iis accepta cum magna 
doctrinarum et artium atque ipsius agrorum culturae incrementa, tum instituta effusis- 
simae in aerumnosam plebem beneficentiae. Ita populares viros foeminasque complures, 
qui domesticis spretis voluptatibus, ut iuventam ingenium vires animam denique suam 
bono communi devoverent, sponte ac voluntate pacificas inierant sodalitates, in tanta 
copia libertatis vidimus tamen, sicut nocentium contaminatos greges, abire excedere iussos. 

At vero mirum non est, ita mulcari male filios pientissimos, quando non lenius 
agitur cum Patre, hoc est cum Capite ipso catholici nominis, Pontifice romano. Comper- 
tas omnibus res loquimur; scilicet ut deturbatus de civili principatu Pontifex, alieni 
esse arbitrii coeperit, contra quam pertinens ad omnes gentes Apostolici ministerii per- 
functio postulat; utque premente dominatu hostili, coaetus Romae in Urbe sua continere 
se in suis aedibus, iniusta indignaque rerum conditione utatur: idque postquam ad lu- 
dibrium spopondissent, tutam ipsius et dignitatem et libertatem fore. Novimus ipsi qui- 
bus quantisque impedimentis praepediatur opera Sedis Apostolicae, cuius ad minuendam 
maiestatem ipsa eius eonsilia perverse interpretari placet. Quotidieque illud magis emer- 
git, eo civilem eversum esse principatum, ut expeditior via esset ad sacram Pontificum 
evertendam potestatem: quod ceteroquin, missis ambagibus, profiteri qui auctores prin- 
cipesque facinoris fuerant, non dubitarunt. 

Id vero contra rem non modo publicam sed socialem quoque esse factum, ex 
iis quae sequuta sunt, liquet: siquidem natura fit, ut coniecta in religionem tela, in 
humanam recidant societatem. Nam Deus, sicut hominem ad societatem finxit et confor- 
mavit, ita providentissimo consilio condidit Ecclesiam, sublimemque locavit, quemad- 
modum Scriptura loquitur, in monte Sion; unde latissime elucens, multiplices promoveret 
vires, humanae insitas societati, eamque, caelestium praescriptionum ope, ad consenta- 
neam perfectionem adduceret. Quapropter, si ab Ecclesia cuius virtute magnam partem 
viget, societas humana secesserit, declinet sane aut runt necesse est; quippe iis disiun- 
ctis rebus, quas Deus voluerit coniunctas. 

Haee Nos quidem, tametsi numquam per occasionem praetermisimus, rursus in 
hoc tempore opportunum censuimus admonendo urgere. Ex quo utinam eum capere 
fructum liceat, ut et nostri, communis utilitatis caussa, instituant rectius contendere et 
animosius; et alieni intelligant, quam sit iniustum maternam Ecclesiae caritatem ac 
praeclaram in humanum genus beneficentiam odio malefactisque rependere. 

Ceterum, sit sane formidolosa imago, quam adumbravinius, horum temporum: 
non tamen remittendum de spe fiduciaque est, providentissimum Deum tempestivam 
nobis vietoriam aliquando daturum. Nos enimvero dolemus intime, neutiquam timemus 
Ecclesiae, natae ad vexationes tolerandas, ut initio diximus. Ipsam si Deus vexari 
exercerique sinit, primnm ob eam caussam sinit, ut probet limetque virtutem bonorum; 
deinde praesentiam auxilii sui demonstrat, per novas nec opinatas vias sospitans ab 
hostium conspiratione Ecclesiam et producens. Constat undevicenorum saeculorum ex- 
perimento, procellas in ipsam tumultuosiores quam perniciosiores solere exsistere. 

Atque illud hoc tempore Nos recreat, quod ad fiduciam sustentandam certa re- 
rum argumenta non desunt. Repugnandum difficultatibus est sane gravibus; sed plura 
uune eveniunt, unde eluceat Deum persolvere promissa, fidelitate mirabili, Videre licet 

Ecclesiam, contra tantas adversantium coniuratas vires nullo humanitus praesidio mu- 
nitam. unam tamen excellere, per assiduosque auctus invalescere in quavis ora ac parte 
terrarum, Omnino princeps mundi huius, semel a lesu Christo exclusus, hic iam non 
dominabitur: urgere mala consilia nocendo potest, perficere non potest. Atque in tanta 
conversione communium temporum, quantam contraria hominum studia et erumpentes 
quotidie sectae gignunt, beneficio tribuendum est, foventis Ecclesiam, Spiritus Sancti, 
si non animos modo piorum sed universitatem catholici nominis mira quedam securitas 
tenet: idque ob eam potissimum, quae nunc, si unquam alias, viget inter Episcoporum 
ordinem et hanc Apostolicam Sedem summa coniunctio. Haec porro coniunctio arctio- 
rem suapte vi facit eoque feraciorem in omni pietatis caritisque genere, tum Episcopo- 
rum cum cetero Clero, tum eum Clero necessitudinem laicorum: qui quidem experre- 
ctiores iam inanique omisso pudore certant pro religione dimicare. Istam Nos quidem 
studiorum concordiam, ut saepe commendavimus adhuc, ita magnopere in praesens com- 
mendamus: beneque precamur, ut eo latius inerescat, sitque ad retundendos impiorum 
impetus pro muro inexpugnabili. 

Tum proclive erit, tamquam ex arbore surculos, renata virescere sodalitia ex 
eis institutis non pauca, quae instituta laetissime provenire in Ecclesia cernimus. Neque 
enim est ullus publicae pietatis ab his neglectus modus, sive quod ad colendum rite 
Christum et augusta ipsius mysteria, sive quod ad beatissimam Deiparam caelitesque 
sanctissimos pertinet. Similiter nulla praetermissa beneficentiae ratio: siquidem multiplex 
ubique impenditur opera erudiendae ad religionem iuventuti, solandis curandisque ae- 
grotis, populorum conformandis moribus, miseris aerumnosisque revelandis. Atqui tamet 
eiusmodi instituta, ne ad communem salutem celerius uberiusque proficiant, nimium saepe 
per summam iniuriam prohibentur publice! 

Praeterea, cum ita, Dei munere, laetemur Ecclesiam in iis valere regionibus 
quas ad christanum cultum eductas iam diu possidet, tum etiam laetabilia spei novae 
se dant indicia. Idque ab industria studioque missionalium, qui nec laboribus victi nec 
periculis deterriti, in summa rerum omnium inopia, plures quotidie et alacriores, per- 
gunt solidas nationes humanitati Evangelioque acquirere: pergunt constanter; licet, ut 
Magister divinus, crebris obtrectationum morsibus obnoxii. 

Aegritudinum igitur sensum solatia temperant: atque inter discrimina istius cer- 
taminis satis est caussae, cur meliora posthac coniiciendo reereemur. Quam quidem 
rem quisquis acuto sinceroque iudicio spud se reputaverit, intelliget profecto, Deum 
uti sua instructum ope docuit hominem, quae ad finis ultimi adeptionem facerent, item 
per Ecclesiam, ipsius manifeste praesidio subnixam, hodie quoque docere, ubi veritas, 
ubi sit quaerenda salus. 

Utcumque erit, assidente Ecclesiae Deo, sperandum firmiter est, fore ut, discussa 
qua nunc obscuratur caligine, lux veritatis opportuno fempore nec ita longo intervallo 
pulerior effulgeat, atque humana societas, profligata prope ac perdita, afflante rursus 
Evangelii spiritu, resurgat. 

Nobis quidem, Veneraciles Pratres, quae Nostrae sunt partes, omnia conari cer- 
tum est ad tuendum ac promovendum Dei regnum in terris, si quo modo auspicatissi- 
mura adproperare diem liceat. Vos autem in pastorali officio novimus multo esse dili- 

P" gentiores; quam ut a Nobis hortandi sitis. Sed ista studii vestri flagrantia volumus sa- 

erorum administros magis magisque calescere, socios vobiscum operae et laboris, Hi 
enim quae populus velit, quibus rebus indigeat, quae mala toleret, quot quantisque in- 
sidiis aut corruptelarum illecebris pateat, optime norunt, quippe vivunt cum populo. 
Quodsi Iesu Christi sensu abunde praediti, despectisque concertationibus politicarum 
partium, vobiscum una desudaverint, mirum quantum, auxiliante Deo, efficient in mul- 
titudine, collustrandis veritate mentibus, animis comitate alliciendis, sollerti caritate 
afflietam tenuium fortunam sensim sublevando.—In quo multum sane adiumenti conferet 
Clero actuosa proborum industria laicorum: atque ita quicumque in sinu complexuque 
Ecclesiae matris alti eductique sunt, omnes, ut gratos filios addecet, honorem ipsius et 
decora tuebuntur. Ad id autem operis, debitum in primis maximeque ad aeterna frugi- 
ferum, nemo non potest aliquid prodesse. Nam exculti doctrinis aut litteris homines 
possunt vulgandis in Ecclesiae defensionem scriptis, praesertim quotidianis; quod in- 
strumentum perquam efficax in utramque partem, usitatissimum adversariis est: possunt 
patresfamilias, vel per se vel per praeceptores bonos impertiendis christiana institutione 
liberis; magistratus etiam quique populi personam gerunt, constantiam recte sentiendi 
virtutemque retinendo; omnes denigue, nullo ad humana iudicia respectu, catholicos sese 
praestando.— Enimvero sapienter sentire, generose velle ordine contendere oportet ut 
cum maxime. Ordinis autem disciplinaeque eaput est, obedienter et cum omni fide huius 
Apostolicae Sedis servare praescripta: ita ut sublatis opinionum dissidiis, illus commu- 
niter tendatur, quod est commune propositum, Iesu Christo in Ecclesia victori sternere iter. 

Id laborare catholicos, officium est: laborum exoptatum exitum flle dabit, aman. 
tissimus idemque sapientissimus sponsae suae immaculatae custos, de quo scriptum ex- 
stat: Iesus Christus heri, et hodie: ipse et in saecula!. Ipsum igitur nune quoque implora- 
mus obsecrarmusque, qui atrocissimam pro humano genere mortem, immensum testatus 
amorem, ad expiandum oppetiit; quique mysticae navis sedens non visus gubernator in 
puppi, tot tantosque commotos fluctus potest uno nutu componere. Vosque, Venerabiles 
Fratres, ad Ipsum eritis Nobiscum supplices, ut hac mole malorum civilem societatem 
levet; splendorem lucis suae ad eos afferat qui ignoratione potius quam voluntate im- 
proba christianum nomen impugnant: robur alacritatemque novam bonis iniiciat: deni- 
que pacem et tranquillitatem communibus rebus, dominante rursus veritate iustitiaque, 
maturet. 

Auspicem divinorum munerum vobis, Venerabiles Fratres, et gregi universo cu- 
ris vestris concredito Apostolicam benedictionem peramanter impertimus. 

Datum Romae apud S. Petrum die XIX Martii anno MDCCCCII, Pontificatus 
Nostri vicessimo quinto. 

N. 3330. 
Visitatio Canonica Decanatus Dabrovaensis. 


Olesno, 18, 19, 20 Augusti, — Odporyszów, 21 Augusti, — Żabno, 92 Augusti, —- 
Otfinów, 28, 24 Augusti, — Gręboszów, 25, 26 Augusti, — Bolesław, 21, 28, 29 Augusti,. 
Szczucin, 30, 31 Augusti et 1 Septembris, — Radgoszcz, 2, 3 Septembris, — Luszowice,. 
4 Septembris, — Dąbrowa, 5, 6, 1 Septembris. 


N. 3331. 
Mutationes inter Venerabilem Clerum 
inde a 1 Junii usque ad 1 Augusti. 


Institutus ad Beneficium Curatum in Rożnów R. Joannes Jachtyl. 

Provisus pane deficientium A. R. Eduardus Ropski. 

Nominatus administrator in Chomranice R. Joannes Wcisło. 

Translati Cooperatores: R. Stanislaus Szablowski e Dębica ad Muszyna — R. 
Alexander Wolski e Dębica ad Nowy Wiśnicz — R. Leo Romański e Chorzelów ad Dem- 
bica — R. Michael Januś e Chomranice ad Chorzelów — R. Adalbertus Zabawiński e 
Jurków ad Tuszów narodowy — R. Adam Heller ex Otfinów ad Ropczyce — R. Mar- 
cellus Piotrowski e Chełm ad Jurków — R. Ignatius Poniewski e Ryglice ad Chełm — 
R. Joannes Florek e Ropczyce ad Ryglice — R. Joannes Jasiak ad Wierzchosławice. 


Neo ordinati applicati: 


R. Josephus Biedroń ad Królówka — R. Antonius Janik ad Szczepanów — R. 
Stanislaus Kocyan ad Otfinów — R. Michael Marczak ad Bobowa — R. Joannes Pabis 
ad Kolbuszowa — R. Ignatius Pawlik ad Kolbuszowa qua IIdus — R. Carolus Szumowski: 
ad Lubzina — R. Stanislaus Wróbel ad Grybów. 


N. 3388. 
Składki na pomnik dla śp. X. Biskupa Łobosa: 


Kler Dekanatu Łąckiego 154 K. -- Parafianie Kolbuszowscy 40 K. — Kler De- 
kanatu Tuchowskiego 120 K. — Kler Dekanatu Ropczyckiego "1 K. — Kler Dekanatu 
Staro-sandeckiego 155 K. — Kler Dekanatu Czchowskiego 34 K. — X. Infulat Dr. Góralik 
78 K. — X. Michał Nowicki 10 K. — X. Wnękowicz 4 K. — X. Władysław Dutkiewicz 
5 K. — X. Siedlik 5 K. — X. Sulma 5 K. — X. Moryl 5 K. — X. Piekarzewski 5 K.— 
X. Sroczyński 20 K. — X. Stasiński 10 K. — X. Jan Olexik 20 K. — X. Jan Figiel 20 
K. — X. Jan Czopek 10 K. — X. Gabryel Helpa 16 K. — X. Edward Ropski 10 K. — 

„X. Adam Kurkiewicz 10 K. — X. Jan Wilezeüski 5 K. — X. Wojciech Jachna 5 K. — 
Parafianie z Chomranic 1 K. — Siostry Niepokalanki z Jazłowca 200 K. — Siostry Nie- 
pokalanki z Nowego Sącza 100 K. — Kler Dekanatu Pilzneńskiego 151 K. — Kler De- 
kanatu Brzeskiego 49 K. 50 h. — Kler Dekanatu Bocheńskiego 222 K. — 


Wykaz składek pobożnych w dyecezyi 
w czasie od 1 stycznia 1902 do 1 sierpnia 1902. 


N. 3399. I. Na Świętopietrze. Oprócz datków wyszczególnionych w Kurendzie 
JII. br. z okazyi 25letniego Jubileuszu Papiestwa Leona XIII. nadeslali: Gumniska Fox 
40 K. — Kamienica 2 K. —  Gwoédziec 15 K. — Okułice 30 K. — Zgórsko 21 K. — 
Szynwałd 10 K. — Chomranice 9.88 h. — Królówka 28.13 h. — Piwniczna 20 K. — 
Nowy Wiśnicz 25.64 h. — Szczucin 100 K. — Skrzydlna 22 K. — Niwiska 14.16 — Kru- 
źlowa 10 K. — Gnojnik 6.12 h. — Podegrodzie 10 K. — Bolesław 130 K. — Łukowica 
11. K. — Kler Dekanatu Mieleckiego 13 K. — Lubcza 20 K. — Zalasowa 50 K. — X. 
Józef Smetana (osobno) 50 K. — Siemiechów 8. K. — Uszew 42 K. — X. Jan Głowacz 
4*/, list zastawny galic. Towarzystwa kredytowego ziemskiego wartości nominalnej 
2000 K. -— Okocim 52 K. — X. Pajor 10 K. — 


N. 3400. II. Na Missye zagraniczne: Kamienica 3 Kor. (na Missye w Adryanopo- 
u) 3 K. (na Missye w Afryce) — Zgórsko (pro Infantia Jesu) 52.88 h. — Szynwałd 10 
.K. — Chomranice 19.88 b. — Piwniczna 20 K. — Nowy Wiśnicz 20 K. Okulice (na Mis- 
-sye w Afryce) 26 K. — Fundacya ś. p. X. Antoniego Wieczorka (pro Infantia Jesu) 
21 K. — Kruclowa 8 K. -- Podegrodzie 10 K. — Kler Dekanatu Mieleckiego 40.50 h. — 
„Rzezawa 10 K. — Kler Dekanatu Radomyskiego 63.50 h. — Poręba radlna 14.20 h. — 
Cerekiew 4 K. — Czermin 26.20 h. — Wojnicz 30 K. — Kolbuszowa 10 K. — X. Pajor 
'4 K. — Pilzno 20 K. — 


N. 3401. III. Na konserwacye pomników w Ziemi św.: Kamienica 1. K. — Kler 
Dekanatu Brzeskiego 8 K. — Bolesław 46 K. — Rzezawa 10 K. — Siemiechów 10 K. — 
‘Olesno T K. — Okulice 5 K. — Łączki 16 K. — Mała 13 K. — X. Głowacz 5 Kor. — 
Grybów 52 K. — Nowy Wiśnicz 12 K. — Dobrków 10 K. — Tarnów 82.10 h. — Szcze- 
„panów 25.44 h. — X. Młyniec 46 K. — Porąbka uszewska 12 K, — Kolbuszowa 10 K, — 
Pilzno 41.15 h. — 


N. 3402. IV. Na wykupno niewolników w Afryce: Jazowsko 60 K, — Podegro- 
„dzie 15 Kor. — 

N. 3403. V. Na koszta kanonizacyi Bł. Kingi: Kamienica 3 K. — X. Przeor Do- 
minikanów w Jarosławiu 20 K. -- Kler Dekanatu Brzeskiego 15 K. — X. Kmietowicz 
Antoni 213.30 h, — Rzezawa 10 K. — Kler Dekanatu Radomyskiego 20.50 h. — 


N. 3404 IV. Na Towarzystwo św. Franciszka Ksawerego: Kamienica 2 K. — 
Zgrórsko 50.28 h. — Królówka 58.20 h. — Dobrków 13 K. — Nockowa 31 K. — Kler: 
Dekanatu Brzeskiego 10 K. — Porąbka uszewska 68 K. — X. Rozwadowski 2 K. — X. 
Dagnan 2 K. — Niemiec 1 K. — 


N. 3405. VII. Na restauracyę Katedry: X. Dr. Pechnik 20 K. — X. N. N. 210.40 
h. — X. Szymanek 5 K. — X. Franciszek Szablowski 30 K. — X. Zabawiński 10 K. — 
Piwniczna 12 K. — X. Dr. Mazurkiewicz 40 K, — Chomranice 12.89 h. — Kler Dekanatu 
Mieleckiego 42 K. — Panny Broszowne 64 K. — X. Franciszek Slowinski 30 K. — Ama- 
lia Buczkowska z Łączek 10 K. — Rzezawa 10 K. — X. Kocańda 16 K. — Kler Deka- 
natu Radomyskiego 51 K. — N. N. z Olesna 2 K. — Poręba radlna 20 K. — Radomyśl 
6 K. — Cerekiew 24 K. — Dr. Jan Kowalec z N. Sącza 10 K. — N. N. z Baranowa 
2 K.— Nawojowa 30 K.— X. Mucha Andrzej 8 K.— Okulice 24 K.— X. Zygmunt Miętus 
100 K. — Chronów 18.20 h. — X. Młyniec 40 K. — Uszew 3 K. — Szczurowa 4 K. — 
Czermin 26.20 h. — X. Jan Wcisto b K. — X. Jan Jachtyl 20 K. — Nockowa 32 K. — 
Brzesko 12 K. — Kolbuszowa 20 K. — X. Sowicki 5 K. — X. Gieniewicz 5 K. — X. 
Pajor 4 K. — X. Bączyński 10 K. — Kler miasta Tarnowa 623 Kor. — 


Z KONSYSTORZA BISKUPIEGO 
W Tarnowie d. 5. sierpnia 1902. 


TLEON 
Biskup. 


Nakładem Kleru dyecezalnegc. Drukiem Józefa Styrny w Tarnowie. 


